**Deutsches Historisches Museum** forkortet DHM, (norsk: Det tyske historiske museum) ble grunnlagt i 1987 i anledning av byen Berlins 750-årsjubileum. Det holder til i Berlins tøyhus (*Zeughaus Berlin)* ved Unter den Linden, og i en tilstøtende utstillingsbygning oppført av arkitekten I. M. Pei i 2004.

Historie
--------

Ved Tysklands gjenforening i 1990 ble bygningen som lå i Øst-Berlin og samlingene til Museum für Deutsche Geschichte (MfDG), overdratt til Deutsches Historisches Museum. MfDG var det sentrale historiske museum i DDR. DHM ble dermed Tysklands sentrale museum for den samlede tyske historie.

Museet ble opprinnelig etablert i samarbeid mellom den tyske stat og delstaten Berlin. Det eies per 2020 av en stiftelse der styret er oppnevnt av Tysklands regjering, Forbundsdagen og delstatene. Underlagt styret finnes et vitenskapelig råd, sammensatt av fremstående medlemmer fra historie- og sosialforskningen, kunsthistorie og museumsvesen.

Utstillinger og samlinger
-------------------------

Museets faste utstilling er (2020) kalt *Deutsche Geschichte vom Mittelalter bis zum Mauerfall* (*Den tyske historie fra middelalderen til Murens fall*). Utstillingen gir med 7 000 objekter et overblikk over tysk historie i et internasjonalt perspektiv.

Samlingene er (per 2020) inndelt i avdelingene for «dagliglivets kultur» (Alltagskultur) med blant annet jakkemerker, landbruk, politikk, historie, teknikk og leketøy. Andre samlinger er knyttet til temaene militaria, kunsthåndverk og grafikk og kunst (maleri og skulptur). Museet har en stor dokumentsamling en samling knyttet til finans- og næringslivshistorie og en billedsamling som omfatter blant annet foto, plakater og postkort. DHM har et filmarkiv, en samling kalt sentral dokumentasjon og et bibliotek.

Internett
---------

LeMO (Lebendiges Museum Online/Levende museum online) er et historisk oppslagsverk på museets hjemmeside.

Galleri
-------

* Luftfoto 2005.Luftfoto 2005.
* I. M. Peis tilleggsbygning fra 2004.I. M. Peis tilleggsbygning fra 2004.
* Frans Francken: Die sieben Werke der Barmherzigkeit (De sju dyder).Frans Francken: *Die sieben Werke der Barmherzigkeit* (De sju dyder).
* Code Napoleon, 1807.Code Napoleon, 1807.
* Skulptur i museet: Vilhelm I av PreussenSkulptur i museet: Vilhelm I av Preussen
* FolkevognbobleFolkevognboble

Referanser
----------

1. ↑   www.dhm.de[Hentet fra Wikidata]
2. 1 2  «Deutsches Historisches Museum: Über uns». *www.dhm.de*. Arkivert fra originalen 3. mai 2020. Besøkt 12. februar 2020.
3. ↑  «Deutsches Historisches Museum: Stiftung». *www.dhm.de*. Arkivert fra originalen 19. april 2019. Besøkt 12. februar 2020.
4. ↑  «Deutsches Historisches Museum: Dauerausstellung». *www.dhm.de*. Arkivert fra originalen 24. mars 2020. Besøkt 13. februar 2020.
5. ↑  «Deutsches Historisches Museum: Sammlungen». *www.dhm.de*. Besøkt 13. februar 2020.
6. ↑  Deutschland, Stiftung Deutsches Historisches Museum, Stiftung Haus der Geschichte der Bundesrepublik. «Gerade auf LeMO gesehen: LeMO Das lebendige Museum Online». *www.dhm.de* **(tysk)**. Besøkt 13. februar 2020.

Eksterne lenker
---------------

* (en) Offisielt nettsted Rediger på Wikidata

* (en) Deutsches Historisches Museum – kategori av bilder, video eller lyd på Commons Rediger på Wikidata
* Museets objektdatabank
* LeMO - Lebendiges Museum Online (Levende museum online)

Portaler: Kunst | Tyskland

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** CiNii **·** GeoNames
 |